stanford-oval/wikipedia huggingface dataset:
Uskonto Jyväskylässä

Uskontokuntiin kuuluminen Jyväskylässä, Tilastokeskus (2023)
Luterilaisuus (62.1%)
Muut uskonnot (3.1%)
Uskontokuntiin kuulumattomat (34.8%)
Taulumäen kirkko on Jyväskylän seurakunnan pääkirkko.
Tämä artikkeli käsittelee Jyväskylän uskontoa ja uskonnollisia yhteisöjä. Jyväskylän kaupungissa 62,1 prosenttia asukkaista kuuluu Suomen evankelis-luterilaiseen kirkkoon, kun koko maassa vastaava luku on 63,6 prosenttia (2023). Muihin uskontokuntiin kuuluu 3,1 prosenttia väestöstä ja uskontokuntiin kuulumattomia on 34,8 prosenttia väestöstä.
Historia > Luterilainen aika

Jyväskylän maaseurakunnan alueet kuuluivat 1560 perustettuun Rautalammin emäseurakuntaan, josta ne siirrettiin Laukaaseen vuonna 1628. Jyväskylästä tuli rukoushuonekunta vuonna 1660 ja se sai kappelioikeudet vuonna 1693. Ensimmäinen oma kappalainen aloitti vuonna 1787. Jyväskylän kaupunki perustettiin vuonna 1837 Laukaan emäseurakuntaan Jyväskylän kappelin alueelle. Kirkkoa ryöstettiin isonvihan aikana. Venäläiset polttivat kirkkotarhan ympäri rakennetun aidan vuonna 1808.
Jyväskylä erotettiin Laukaasta vuonna 1856 ja sai samalla Petäjäveden kappelin. Petäjävesi erotettiin kuitenkin jo 1867 omaksi kirkkoherrakunnaksi. Kaupunki sai oman saarnaajan vuonna 1863. Toivakan rukoushuonekunta perustettiin vuonna 1873 ja erotettiin omaksi kirkkoherrakunnaksi vuonna 1901. Vuonna 1875 Jyväskylän seurakunnasta erotettiin kaupunki itsenäiseksi kaupunkiseurakunnaksi ja vanhasta Jyväskylästä tuli maaseurakunta.
Historia > Uskonnollisen vapauden aika

Uskonnollinen vapaus lisääntyi vuonna 1869, kun vapaan seuratoiminnan kieltänyt konventikkeliplakaatti kumottiin. Vuonna 1889 sallittiin myös siirtyminen pois luterilaisesta kirkosta. Vapaakirkollinen liike vaikutti Jyväskylän seudulla jo 1890-luvulla ja Jyväskylän vapaaseurakunta perustettiin vuonna 1892 Fredrik Nyreenin toiminnan kautta. Useita nuoria ylioppilaita liittyi vapaakirkolliseen saarnatyöhön 1890-luvun alussa. Alkujaan vaikutus oli ruotsinkielistä, mutta vähitellen toiminta muuttui kokonaan suomenkieliseksi. 1890-luvun puolivälistä lähtien toiminta ulottui myös Jyväskylän lähiympäristöön. Baptismi muodosti 1900-luvun alussa Keski-Suomessa tiheän alueorganisaation ja toiminta alkoi Vaajakoskella vuonna 1911. Vaajakosken baptistiseurakunta perustettiin vuonna 1920.
Kirkko ja kellotapuli paloivat tammikuussa 1918 perustuksiaan myöden. Kaupunkiseurakuntaan liitettiin vuonna 1908 Syräjälän ja Mäki-Matin alueet, sitten vuonna 1941 Nisula, Lohikoski, Tourula, Halssila ja Etu-Keljo ja vuonna 1944 Lahjaharju.
Historia > Toisen maailmansodan jälkeen

Vuonna 1965 maaseurakunnasta liitettiin kaupunkiseurakuntaan Kuokkala, Tikka, Keljo, Taka-Keljo, Ritoniemi, Seppälänkangas ja Matinmäki. Maaseurakuntaan liitettiin puolestaan Palvajärven ja Vehniän lentokentän alue vuonna 1974. Vuosituhannen vaihteessa Jyväskylän seurakunta oli kahden suurimman joukossa.
Protestantismi > Luterilaisuus > Evankelis-luterilainen kirkko

Jyväskylässä toimii yksi evankelis-luterilainen seurakunta, Jyväskylän seurakunta, jonka toiminta kattaa koko Jyväskylän alueen. Jyväskylän seurakunta on Suomen evankelis-luterilaisen kirkon suurin seurakunta. Jyväskylän seurakunta kuuluu Lapuan hiippakunnan Eteläisen Keski-Suomen rovastikuntaan. Lapuan hiippakunnan tuomiokapitulilla on toimisto myös Jyväskylässä.
Protestantismi > Luterilaisuus > Herätysliikkeet

Jyväskylää on pidetty perinteisesti vastaanottavaisena erilaisille kristinuskon virtauksille ja samalla vaikuttavana keskuksena. Vanhoillislestadiolaisuuden yhtenäinen kannatusalue ulottuu Pohjois-Pohjanmaalta Jyväskylään saakka. Herännäisyydellä on ollut Jyväskylässä perinteisesti oma kannattajaryhmänsä. Vanhoillislestadiolaisuuden piirissä Jyväskylässä toimii Jyväskylän rauhanyhdistys. Herännäisyyden piirissä toimiva Herättäjä-Yhdistyksen paikallisosasto on Jyväskylän paikallisosasto. Evankelisen herätysliikkeen piirissä toimiva Suomen Luterilaisen Evankeliumiyhdistyksen messuyhteisö kokoontuu Jyväskylässä Lutherin kirkossa.
Viidennen herätysliikkeen piirissä Jyväskylä toimii Keski-Suomen Kansanlähetyksen keskuspaikkana. Kansanlähetyksellä on Jyväskylässä oma Lähetyskoti. Myös Kansan Raamattuseura järjestää Jyväskylässä tilaisuuksia. Kansan Raamattuseura kokoontuu kulttuuritila Omenapuussa.
Protestantismi > Muut luterilaiset kirkot

Suomen evankelisluterilaisella lähetyshiippakunnalla on Jyväskylässä Jesajan luterilainen seurakunta.
Protestantismi > Helluntailaisuus

Helluntailaisuuden piirissä Jyväskylässä toimii Jyväskylän helluntaiseurakunta, joka on yli 2 000 jäsenellään (2020) yksi helluntaiherätyksen suurimmista. Muita Jyväskylässä toimivia helluntaiseurakuntia ovat Tikkakosken helluntaiseurakunta, Herätyksen Tuli -seurakunta ja Länsi-Päijänteen helluntaiseurakunta. Jyväskylän ensimmäiset helluntaijuhlat järjestettin vuonna 1916. Vuonna 1921 kaupungininsinööri Eino Järvilehto ryhtyi kokoamaan uskovia vapaamuotoisiin kokouksiin. Toiminnan seurauksena syntyi Jyväskylän helluntaiseurakunta vuonna 1926.
Seurakunnalla on ollut erityinen herätyskausi 1950-luvulla ja seurakunta on kasvanut myöhemminkin voimakkaasti. Seurakunta toimi pitkään Siion-temppelissä Harjun kaupunginosassa. Seurakunnan uusi tapahtumakeskus Helmi valmistui Hippokselle vuonna 2019.
Katolinen kirkko

Roomalaiskatolisen kirkon piirissä Jyväskylässä toimii Pyhän Olavin katolinen seurakunta. Seurakunta kuuluu Helsingin katoliseen hiippakuntaan. Katolinen seurakunta kokoontuu Harjun kaupunginosassa sijaitsevassa Pyhän Olavin kirkossa.
Ortodoksinen kirkko

Konstantinopolin patriarkaattiin kuuluvan Suomen ortodoksisen kirkon alaisuudessa Jyväskylässä toimii Jyväskylän ortodoksinen seurakunta. Seurakunnan pääkirkko on Nisulassa sijaitseva Kristuksen ylösnousemuksen kirkko. Kirkko on valmistunut vuonna 1954 ja sen on suunnitellut arkkitehti Toivo Paatela.
Kulttuuri > Tapahtumat

Jyväskylässä on järjestetty useita kristillisiä suurtapahtumia. Herätysliikkeiden tapahtumista Jyväskylä on isännöinyt vanhoillislestadiolaisten Suviseuroja neljä kertaa vuosina 1918, 1927, 1937 ja 1958. Herännäisten valtakunnalliset Herättäjäjuhlat on järjestetty kaupungissa kaksi kertaa vuosina 1947 ja 1991. Kansanlähetyspäivät on järjestetty Jyväskylässä kolme kertaa vuosina 1969, 1994 ja 2014. Vapaakirkollisten kesäjuhlat on järjestetty Jyväskylässä kolme kertaa vuosina 1971, 1985 ja 2011.
Helluntaiherätyksen järjestyksessään kuudennet valtakunnalliset kesäjuhlat järjestettiin Jyväskylässä vuonna 1950. Tapahtumapaikkana oli Lounaispuisto. Sanomalehti Keskisuomalaisen mukaan suurimmissa kokouksissa oli paikalla noin 7 000 osallistujaa.
Jyväskylän helluntaiseurakunnan tapahtumakeskus Helmi valmistui Hippokselle vuonna 2019.
Christmas Tree Farm

| ”Christmas Tree Farm” Taylor Swift |
| --- | --- | --- |

Singlen tiedot
 A-puoli: ”Christmas Tree Farm”
 B-puoli: ”Christmas Tree Farm (Recorded Live at the 2019 iHeartRadio Jingle Ball)”
 Äänitetty : 2.–3. joulukuuta 2019
 Studio : London Lane (Lontoo)
 Julkaistu: 6. joulukuuta 2019
 Formaatti: vinyyli, lataus, suoratoisto
 Tekijä(t): Taylor Swift
 Tuottaja(t): Swift, Jimmy Napes
 Tyylilaji: joulumusiikki, pop
 Kesto: 03.48
 Levy-yhtiö: Republic
Listasijoitukset
  59.    44.
Taylor Swiftin muut singlet
| ”Lover” 2019 | ”Christmas Tree Farm” 2019 | ”The Man” 2020 |
Christmas Tree Farm on yhdysvaltalaisen laulaja-lauluntekijä Taylor Swiftin säveltämä ja esittämä joululaulu. Kappale julkaistiin digitaalisena singlenä 6. joulukuuta 2019.  Single julkaistiin myöhemmin myös vinyylinä.
Kappale nousi Yhdysvalloissa adult contemporary -listan sijalle 3 ja Billboard Hot 100 -listan sijalle 59. Kappale oli listoilla myös muun muassa Isossa-Britanniassa, Saksassa ja Kanadassa.
Swift kirjoitti kappaleen joulukuun alussa 2019 ja levytti ja julkaisi sen vain muutama päivä myöhemmin. Hän tuotti kappaleen yhdessä Jimmy Napesin kanssa. Kappaleen nimi ”Christmas Tree Farm” (suom. ”joulukuusitila”) tulee siitä, että Taylor Swiftin perhe kasvatti joulukuusia tilallaan Pennsylvaniassa, kun hän oli lapsi. Kappaleen musiikkivideo koostuu suurimmalta osin perheen vanhoista jouluaiheisista kotivideoista.
Singlen kappaleet

| Christmas Tree Farm (vinyylisingle) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Christmas Tree Farm | Swift | Swift, Jimmy Napes | 3.47 |  |  |  |  |  |
| 2. | Christmas Tree Farm  (Recorded Live at the 2019 iHeartRadio Jingle Ball) | Swift |  | 4.08 |  |  |  |  |  |
| Christmas Tree Farm (suoratoisto, lataus) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Christmas Tree Farm | Swift | Swift, Jimmy Napes | 3.47 |  |  |  |  |  |
| Christmas Tree Farm (Old Timey Version) (suoratoisto, lataus) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Christmas Tree Farm  (Old Timey Version) | Swift | Swift, Jimmy Napes | 3.52 |  |  |  |  |  |
Listasijoitukset

| Maa ja lista | Korkein sija |
| --- | --- |
 Australia (ARIA Charts): 49
 Belgia(Ultratop Flanders): 23
 Espanja (PROMUSICAE): 83
 Irlanti (IRMA): 51
 Iso-Britannia (Britannian singlelista): 44
 Itävalta (Ö3 Austria Top 40): 50
 Kanada (Canadian Hot 100): 40
 Ranska (SNEP): 96
 Saksa (Gfk, Offizielle Top 100): 60
 Skotlanti (OCC): 16
 Sveitsi (Hitparade): 65
 Unkari (Mahasz): 29
 Uusi-Seelanti (New Zealand Hot Singles): 9
 Viro (radio, TopHit): 60
 Yhdysvallat (Billboard Hot 100): 59
 Yhdysvallat (Adult Contemporary): 3
 Yhdysvallat (Adult Pop Airplay): 40
 Yhdysvallat (joulumusiikki): 19
Global 200 (Billboard): 91

| Maa ja lista | Korkein sija |
| --- | --- |
 Ruotsi (Sverigetopplistan): 84
 Yhdysvallat (Billboard Hot 100): 62
 Yhdysvallat (Adult Contemporary): 22
 Yhdysvallat (joulumusiikki): 46
Global 200 (Billboard): 98
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | kultaa | Australian Recording Industry Association |
|  Iso-Britannia | kultaa | British Phonographic Industry |
Aiheesta muualla

Christmas Tree Farm -musiikkivideo
Making of Christmas Tree Farm
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Itävallan europarlamenttivaalit 2024

Itävallan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 20 europarlamentaarikkoa kaudeksi 2024–2029.
Äänestysprosentti oli 56,25%.
Latvian europarlamenttivaalit 2024

Latvian europarlamenttivaalit 2024 järjestettiin 8. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 9 europarlamentaarikkoa kaudeksi 2024–2029.
Äänestysprosentti oli 33,82%.
Eesti (On My Mind)

| ”Eesti (On My Mind)” Juice Leskinen Grand Slam |
| --- | --- | --- |

Singlen tiedot
 Albumilta: Boogieteorian alkeet peruskoulun ala-astetta varten, lyhyt oppimäärä
 B-puoli: ”Kun rumba loppuu”
 Julkaistu: 1983
 Formaatti: 7″ vinyyli
 Tyylilaji: suomirock
 Kesto: 03.31
 Levy-yhtiö: Johanna
Listasijoitukset
  12. (huhtikuu 1983)
Juice Leskinen Grand Slamin muut singlet
| ”Nenästä verta, sielusta kultaa” 1983 | ”Eesti (On My Mind)” 1983 | ”Pyhä toimitus” 1985 |
”Eesti (On My Mind)” on Juice Leskisen säveltämä ja sanoittama kappale vuodelta 1983. Se sisältyi Juice Leskinen Grand Slamin albumiin Boogieteorian alkeet peruskoulun ala-astetta varten, lyhyt oppimäärä, ja se ilmestyi myös singlenä (B-puolella ”Kun rumba loppuu”). Levyllä kappaleen esittävät Juice Leskinen (laulu), Anssi Tikanmäki (haitari ja taustalaulu), Ila Loueranta (akustinen kitara ja taustalaulu), Puntti Valtonen (sähkökitara ja taustalaulu), Antti Tammilehto (basso ja taustalaulu), Vesa Sytelä (rummut, lyömäsoittimet ja taustalaulu), Toni Lähteenmäki (taustalaulu), Mika Sundqvist (taustalaulu) ja Nalle Lehtonen (trumpetti). Sovituksen on tehnyt Anssi Tikanmäki.
Kun Leskinen kirjoitti kappaleen, hän ei ollut koskaan käynyt Virossa. Silti kappaleesta tuli myös siellä suosittu. Ivar Vigla teki siitä vironkielisen version nimellä ”Soome”. Suomeksi kappaleen kertosäkeessä lauletaan Eesti, Eesti, Eesti, kaipaan sinne perkeleesti. Viroksi sama kohta kuuluu: Soome, Soome, perkele Soome ma tahan sinna saada, joka on siis lähes sanatarkka käännös alkuperäisestä tekstistä.
Kappale nousi Suomen virallisen singlelistan sijalle 12.
Teflon Brothers on tehnyt oman version kappaleesta vuonna 2022.
Puolan europarlamenttivaalit 2024

Puolan europarlamenttivaalit 2024 järjestettiin 6.–9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 53 europarlamentaarikkoa kaudeksi 2024–2029.
Äänestysprosentti oli 40,65%.
Tanskan europarlamenttivaalit 2024

Tanskan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 15 europarlamentaarikkoa kaudeksi 2024–2029.
Äänestysprosentti oli 58,25%.
Gen Takagi

| Gen Takagi> Henkilötiedot |
| --- | --- |
Syntynyt: 14. tammikuuta 1990 (ikä 34) Sendai, Japani
Kansalaisuus:  japanilainen
Ammatti:  koomikko, tubettaja
Siviilisääty:  naimisissa
Muut tiedot
Aktiivisena:  2017– 
Järjestö:  YouTube
Aiheesta muualla
Gen Takagi
Gen Takagi (jap. 高城 元, Takagi Gen; s. 14. tammikuuta 1990 Sendai, Japani) on Suomeen muuttanut japanilainen tubettaja ja koomikko. Takagi tunnetaan YouTube-kanavastaan GEN TAKAGI | KORKEALINNA, jolla on yli 60 tuhatta tilaajaa ja videoilla yli 7 miljoonaa katselukertaa.
Videoillaan Takagi käsittelee muun muassa suomen kielen opiskelua sekä Suomen ja Japanin kulttuurieroja. Lisäksi hän tekee sketsejä esimerkiksi TikTok -ja Instagram-tileilleen.
Elämäkerta

Gen Takagi syntyi 14. tammikuuta 1990 Sendaissa, Japanissa. Lapsena hän muutti vanhempiensa kanssa Tokioon.
Vuonna 2012 Takagi valmistui TV- ja media-alan asiantuntijaksi Nihon University College of Art -taideyliopistosta. Hän työskenteli TV-ohjelmatuotannossa ohjaaja-apulaisena ja muutamassa it-alan yrityksessä videoleikkaajana noin kahdeksan vuotta, kunnes heinäkuussa 2020 muutti Tampereelle, Suomeen.
Takagi meni naimisiin suomalaisen naisen kanssa 2. lokakuuta 2020. Hän tutustui vaimoonsa tämän ollessa Tokiossa vaihto-opiskelijana. Elokuussa 2022 Takagi muutti vaimonsa kanssa Poriin.
Ura

Takagilla on oma tuotemerkki KORKEALINNA. Merkin nimi perustuu siihen, että hänen sukunimensä, Takagi, tarkoittaa japanin kielellä korkeaa linnaa.
Takagin videoita hyödynnetään kouluissa opetusmateriaalina.
Takagin videoista on syntynyt myös internetilmiöitä, ja muun muassa hänen YouTubeen julkaisemasta kappaleesta ”Perjantai Laulu” on tehty useita versioita, joista viimeisin, BirdyHead-nimisen EDM-tuottajan julkaisema versio on saanut Spotifyssa yli 25 000 kuuntelukertaa. Lisäksi alkuperäisversiota on käytetty TikTok-videoissa yli 4 500 kertaa.
Aiheesta muualla

KORKEALINNA-verkkosivu
Urheilukatu 2 (televisio-ohjelma)

| Urheilukatu 2 |
| --- | --- |

Tyyli:  Urheilu
Kestoaika:  25 min
Alkuperämaa:  Suomi
Verkko:  Yle TV2
Esitetty:  15. tammikuuta 2012 –
Urheilukatu 2 on Yle TV2:n urheiluaiheinen makasiiniohjelma, jota alettiin esittää tammikuussa 2012. Ohjelman juontajia ovat Kaj Kunnas, Inka Henelius, Kristiina Kekäläinen, Riikka Smolander ja Jussi Jäkälä. Ohjelma alkoi Yle TV2:lla 15. tammikuuta 2012. Siinä käsitellään urheilun ajankohtaista elämää, ihmisiä ja tuoreimpia ilmiöitä. Jaksoissa käydään vierailemassa urheilijoiden luona ja tutustumassa heidän arkeensa. Kunnaksen Kärki -osiossa Kaj Kunnas nostaa esiin urheilun puheenaiheita. Testiryhmässä toimittajat kokeilevat eri urheilulajeja.
Aiheesta muualla

Urheilukatu 2 Ylen sivuilla (Arkistoitu – Internet Archive)
Audi S3

Audi S3 on Audin valmistama alemman keskiluokan automalli, joka on urheilullisempi versio Audi A3 -mallisarjasta. Se sijoittuu mallistossa RS3:n alapuolelle.
Audi S3 Typ 8L (1999–2003)

| Audi S3 Typ 8L |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1999–2003
Korimalli:  3-ovinen hatchback
Luokka:  C-segmentti
Seuraaja:  Audi S3 (Typ 8P)
Teknisesti samankaltaisia:   A4-pohjalevyn mallit * Audi A3 (Typ 8L) Audi TT (Typ 8N)  SEAT León (Typ 1M)  SEAT Toledo (Typ 1M)  Škoda Octavia (Typ 1U)  Škoda Praktik  Škoda Roomster  Volkswagen Bora  Volkswagen Bora (2007)  Volkswagen C-Trek  Volkswagen Golf IV  Volkswagen Lavida I  Volkswagen New Beetle  
Tekniset tiedot
Pohjalevy:  Volkswagen Group A4
Moottori:  R4
Iskutilavuus:  1,8 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali
Ensimmäisen sukupolven A3:een perustuva Audi S3 esiteltiin vuoden 1999 alussa. Se oli saatavana ainoastaan kolmiovisena hatchbackina.
Moottorina oli turboahdettu 1,8-litrainen bensiinimoottori teholtaan 210 hevosvoimaa. Voimansiirtona oli kuusivaihteinen manuaalivaihteisto ja vetotapana neliveto.
Vuoden 2001 pienen uudistuksen yhteydessä moottorin teho nousi 225 hevosvoimaan.
Audi S3 Typ 8P (2006–2012)

| Audi S3 Typ 8P |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2006–2012
Korimalli:  3-ovinen hatchback 5-ovinen hatchback
Luokka:  C-segmentti
Edeltäjä:  Audi S3 (Typ 8L)
Seuraaja:  Audi S3 (Typ 8V)
Teknisesti samankaltaisia:   A5-pohjalevyn mallit * Audi A3 (Typ 8P) Audi RS3 (Typ 8P)  Audi TT (Typ 8J)  Audi Q3 (Typ 8U)  SEAT Altea  SEAT León (Typ 1P)  SEAT Toledo (Typ 5P)  Škoda Octavia (Typ 1Z)  Škoda Yeti  Volkswagen Beetle (A5)  Volkswagen Caddy (Typ 2K)  Volkswagen Eos  Volkswagen Golf V  Volkswagen Golf VI  Volkswagen Golf Plus  Volkswagen Jetta V  Volkswagen Jetta VI  Volkswagen Scirocco (2008)  Volkswagen Tiguan I  Volkswagen Touran I  
Tekniset tiedot
Pohjalevy:  Volkswagen Group A5
Moottori:  R4
Iskutilavuus:  2,0 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali 6-vaihteinen kaksoiskytkin
Toisen sukupolven A3:een perustuva Audi S3 esiteltiin vuonna 2006 kolmiovisena hatchbackina. Kasvojenkohotuksen yhteydessä keväällä 2008 tuli saataville myös viisiovinen S3 Sportback.
Moottorina oli turboahdettu suorasuihkutteinen 2,0 FSI teholtaan 265 hevosvoimaa. Voimansiirtona oli kuusivaihteinen manuaalivaihteisto tai kuusiportainen S tronic -kaksoiskytkinvaihteisto ja vetotapana neliveto.
Audi S3 Typ 8V (2012–2020)

| Audi S3 Typ 8V |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2012–2020
Korimalli:  2-ovinen cabriolet 3-ovinen hatchback 4-ovinen sedan 5-ovinen hatchback
Luokka:  C-segmentti
Edeltäjä:  Audi S3 (Typ 8P)
Seuraaja:  Audi S3 (Typ 8Y)
Teknisesti samankaltaisia:   MQB-pohjalevyn mallit * Audi A3 (Typ 8V) Audi Q2  Audi RS3 (Typ 8V)  Audi TT (Typ FV)  SEAT León (Typ 5F)  Škoda Octavia (Typ 5E)  Škoda Superb (Typ 3V)  Volkswagen Arteon  Volkswagen Atlas  Volkswagen Atlas Cross Sport  Volkswagen Bora (2018)  Volkswagen Golf VII  Volkswagen Golf Sportsvan  Volkswagen Jetta VII  Volkswagen Lamando  Volkswagen Lavida II  Volkswagen Passat (B8)  Volkswagen Touran II  
Tekniset tiedot
Pohjalevy:  Volkswagen Group MQB
Moottori:  R4
Iskutilavuus:  2,0 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali 6-vaihteinen kaksoiskytkin 7-vaihteinen kaksoiskytkin
Kolmannen sukupolven A3:een perustuva Audi S3 esiteltiin Pariisin autonäyttelyssä syyskuussa 2012. Se on saatavana kaikkina neljänä korimallina: kolmi- ja viisiovisina hatchbackeina, neliovisena sedanina ja kaksiovisena cabrioletina.
Moottorina on turboahdettu suorasuihkutteinen 2,0 FSI teholtaan 300 hevosvoimaa. Voimansiirtona on kuusivaihteinen manuaalivaihteisto tai kuusi- tai seitsemänportainen S tronic -kaksoiskytkinvaihteisto. Vetotapana on vaihteistosta riippumatta aina neliveto.
Vuonna 2016 malli sai muun muassa uudelleenmuotoillut ajovalot, etusäleikön ja etupuskurin.
Audi S3 Typ 8Y (2020–)

| Audi S3 Typ 8Y |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2020–
Korimalli:  4-ovinen sedan 5-ovinen hatchback
Luokka:  C-segmentti
Edeltäjä:  Audi S3 (Typ 8V)
Teknisesti samankaltaisia:  Audi A3 (Typ 8Y) Audi RS3 (Typ 8YA) Cupra Formentor Ford Tourneo Connect III SEAT León (Typ KL) Škoda Octavia (Typ NX) Volkswagen Caddy (Typ SB)
Tekniset tiedot
Pohjalevy:  Volkswagen Group MQB Evo
Moottori:  R4
Iskutilavuus:  2,0 l
Polttoaine:  bensiini
Vetotapa:  neliveto
Vaihteisto:  7-vaihteinen kaksoiskytkin
Neljännen sukupolven A3:een perustuva S3 esiteltiin elokuussa 2020. Se on saatavana viisiovisena hatchbackina ja neliovisena sedanina.
Moottorina on turboahdettu 2,0-litrainen TFSI-bensiinimoottori teholtaan 310 hevosvoimaa. Voimansiirtona on seitsemänportainen S tronic -kaksoiskytkinvaihteisto ja vetotapana neliveto.
Aiheesta muualla

Kuvia tai muita tiedostoja aiheesta Audi S3 Wikimedia Commonsissa
Audi S3 Sportback
Audi S3 Sportback
Audi S3 Cabriolet
Facelift-mallin Audi S3 Sedan.